Sondag het J vroeg uitgeglip terwyl ek nog slaap, en koerante en croissants opgespoor. Aandete was pangebraaide gurnard, met baie suurlemoen, tiemie en knoffel. En J se aartappels, 'n variant van 'n oorspronklike River Café resep, wat hy al vir jare in my kombuis maak. Die aartappels word gebraai saam met baie olyfolie, suurlemoen zest en sap, kappertjiesaad, knoffel, rissie en roosmaryn. Tafel gedek, nog wyn geskink. Hard probeer om nie te dink aan die feit dat daar net 'n dag oor is nie. Hopeloos gefaal.